โบรกฯแนะ 3 หุ้นเด็ด Downside ต่ำเน้น PE-PBV ต่ำ มีโอกาสปรับขึ้นสูง
โบรกฯแนะ 3 หุ้นเด็ด Downside ต่ำ ประเมินหุ้นที่มี Margin of safety (เช่น PE ต่ำ, PBV ต่ำ, ราคาใกล้ Replacement cost) จะมี Downside ด้านราคาต่ำ (เป็นหุ้น Value) และมีโอกาสรีบาวด์สูง
28 มิ.ย. 2559

บล.เคจีไอ ประเทศไทย ระบุในบทวิเคราะห์วันนี้ (28 มิ.ย.) ว่า แนะหุ้น Downside ต่ำ (บริษัท ทิปโก้แอสฟัลท์ จำกัด (มหาชน) TASCO หรือ TASCO, บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ,บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC) ประเมินหุ้นที่มี Margin of safety (เช่น PE ต่ำ, PBV ต่ำ, ราคาใกล้ Replacement cost) จะมี Downside ด้านราคาต่ำ (เป็นหุ้น Value) และมีโอกาสรีบาวด์สูง
1) TASCO (เป้าพื้นฐาน 46.2 บาท) PE ต่ำเพียง 8 เท่า Dividend yield ±3.5% ต่อปี และประเมินปริมาณขายยางมะตอยได้อานิสงส์จากการลงทุนภาครัฐฯ ประเมินแนวรับ 26.5 บาท แนวต้าน 30 บาท
2) TWZ (เป้าพื้นฐาน 0.49 บาท) PBV 0.86 เท่า และประเมิน Earnings momentum จะโตแบบ เทียบช่วงเดียวกันของปีก่อน ไตรมาสต่อไตรมาสต่อเนื่องจนถึงปลายปีนี้ (ได้งบการตลาดฯจาก ADVANC และรับรู้รายได้โครงการ The Wiz รัชดา) ประเมินแนวรับ 0.32 บาท แนวต้าน 0.35 บาท และถัดไปที่ 0.40 บาท
3) IFEC (เป้าพื้นฐาน 13.4 บาท) Replacement cost 6.1 บาท (นับเฉพาะสิ่งที่มีในมือวันนี้และโครงการที่ขายไฟแล้วเท่านั้น ไม่รวมโครงการพลังงานทดแทนที่กำลังจะ COD + ซื้อในไตรมาส 3/59) ประเมินแนวรับ 6.1 บาท แนวต้าน 7.1 บาท (แนวต้านจิตวิทยาที่ 7 บาท)
 
 
 